Ferdighetsmerke

Lavere klasse av samme utmerkelse, som merke |thumb
Ferdighetsmerke er betegnelsen på det synlige tegn for at en person har oppnådd fastsatte krav innen en idrett, disiplin eller lignende øvelse. Det synlige tegn på kvalifikasjon kan dreie seg om en medalje, merke, nål, pokal, plakett, statuett eller lignende.

Kravene som må oppfylles for å kvalifisere til et ferdighetsmerke er som regel definert og fastsatt av en organisasjon.Heder og ære. Nasjonale og internasjonale dekorasjoner brukt i Norge, bilag til Forsvarets Forum, nr. 5, 2012, Oslo: Forsvarets Forum/Forsvarets Veterantjeneste, 2012, s. 5. I noen tilfeller kan kvalifikasjonskravene være internasjonale.

Formålet med ferdighetsmerker er som regel i allmennhet å stimulere aktivitet innen et gitt felt, samt heve ferdighetsnivået til dem som er aktive innen en idrett eller øvelse. I Norge ble Idrettsmerket for menn innført i 1915, for kvinner i 1934.Kunnskapsforlagets idrettsleksikon, Oslo: Kunnskapsforlaget, 1990, s. 148. Fulltekstutgave fra Nasjonalbiblioteket.

Kjente norske ferdighetsmerker

Militære ferdighetsmerker/-medaljer
Fra 2012 er disse tillatt å bære som medalje eller båndstripe (finnes ikke som lite merke/nål) på militær uniform:
Forsvarets medalje for skyting
Forsvarets medalje for feltsport

Som lite merke/nål, ikke medalje, er disse tillatt båret på militær uniform,John Monn: «Takk og farvel!» , Sjekkposten, nr. 2, 2008, s. 11. for gradene OR1–OR4+,TJ 12-3-2 Bestemmelse for Hærens distinksjoner og andre uniformstegn , kap. 7.4 Båndstriper og ferdighetsmerker i metall, s. 68. dvs. vernepliktige og vervet personell. Befal (OR5–OR9) og offiserer (OF1–OF9) kan ikke bære de små merkene. Medaljer og båndstriper for disse merkene var fram til 2008 tillatt båret på militær uniform:Direktiv for bæring og bruk av dekorasjoner, ordener og medaljer i Forsvaret , Forsvarssjefen, 30. september 2009.
Det militære skarpskyttermerke
Det militære marsjmerke
Det militære skimerke
Infanterimerket
Feltidrettsmerket
Det militære femkampmerket
Prøvene for skarpskyttermerket inngår i kvalifisering til Forsvarets medalje for skyting, og prøvene til de fem andre nevnt ovenfor kan inngå som kvalifisering til Forsvarets medalje for feltsport.

Eldre militære ferdighetsmerker:
Marinens medalje for skyting, i bruk 1912–1940. Tildelt for skyting med kanon, torpedo og gevær.
Det militære idrettsmerke, i bruk 1937–1940.

Sivile ferdighetsmerker/-medaljer
Sivile merker tillatt båret på militær uniform etter samme regler som de militære. Medaljer og båndstriper for disse merkene var fram til 2008 tillatt båret på militær uniform:
Det frivillige Skyttervesens dugleiksmerke
Norges Skytterforbunds NAIS-merke
Det frivillige Skyttervesens skiskyttermedalje (–1983) / Norges Skiskytterforbunds skiskyttermerke (1983–)
Norges idrettsforbunds idrettsmerke
Norges Svømmeforbunds «Den store havhesten»
Prøvene for dugleiksmerket og NAIS-merket kan inngå som kvalifisering til Forsvarets medalje for skyting, prøvene til de tre andre nevnt ovenfor kan inngå som kvalifisering til Forsvarets medalje for feltsport.

Den Norske Skyttermedalje, også kjent som DFS Organisasjonsmedaljen, i sølv og gull – Medalje og båndstripe var tidligere tillatt båret på militær uniform. Finnes ikke som lite merke/nål.
Norges Forsvarsforenings verneidrettsmedalje – Medalje og båndstripe er fortsatt tillatt båret på militær uniform. Finnes ikke som lite merke/nål.

Andre sivile ferdighetsmerker
Disse har aldri har vært tillatt båret på militær uniform – inkluderer blant annet (listen er langt fra uttømmende):
Det frivillige Skyttervesens Forsvarsmerket
Det frivillige Skyttervesens ferdighetsmerke (skytternåla / skyttermerket)
Norges Skiforbunds Norsk skimerke
Norges Skiforbunds Distansemerket
Norges Skiforbunds Barnas skimerke
Norges Svømmeforbunds «Den lille havhesten»
Norges Svømmeforbunds Svømmeknappen
Norges Friidrettsforbunds Distansemerke
Norges Friidrettsforbunds Friidrettsmerket
Norges Friidrettsforbunds Friidrettsknappen
Norges Fotballforbunds Teknikkmerket (tidl. NFFs Ferdighetsmerket)
Norges Fotballforbunds Minimerket
Olsokmeket, skyttermerke

Kjente utenlandske ferdighetsmerker
Det utenlandske ferdighetsmerket som trolig er best kjent i Norge er KNBLO-medaljen, som tildeles både sivile og militære som fullfører den fire dager lange Nijmegenmarsjen i byen Nijmegen i Nederland. KNBLO-medaljen er som eneste utenlandske ferdighetsmedalje tillatt båret på norsk militær uniform.

Av andre utenlandske ferdighetsmerker kan den belgiske MESA-medaljen (en firedagers marsj i Ardennene, lignende Nijmegenmarsjen), de tyske merkene Forbundsforvarets merke for militære ferdigheter, DOSBs idrettsmerke, og U.S. Army Marksmanship badge i ulike valører nevnes som eksempler på merker som innehas av tjenestegjørende i Forsvaret, men som ikke er tillatt på norsk uniform.

Referanser